Op die radar: Jorine Rich gesels oor BoerseunJorine Rich gesels oor haar album ‘Boerseun’. Foto: Facebook. Jorine Rich se album Boerseun is vroeër vanjaar op die Klein Karoo Nasionale Kunstefees in Oudtshoorn bekendgestel. Sy het al ŉ verhoog gedeel met musikante soos Jakkie Louw en Willem Botha. Jorine het, nadat sy ŉ werksessie van Heinz Winckler bygewoon het, besluit om haar musiekloopbaan amptelik af te skop. Maroela Media het met haar gesels oor die inspirasie vir die album en sy vertel ook waaroor haar titelsnit, “Boerseun”, gaan.